SET ปิดลดช่วงบวกเหลือ 3 จุด หลังนลท.ขายทำกำไร-ระวังการลงทุน แนะจับตาครม.ประชุมพรุ่งนี้
SET ปิดลดช่วงบวกเหลือ 3 จุด หลังนลท.ขายทำกำไร-ระวังการลงทุน แนะจับตาครม.ประชุมพรุ่งนี้ โดยดัชนีปิดตลาดวันนี้ ที่ระดับ 1,438.66 จุด บวก 2.96 จุด หรือ 0.21% มูลค่าการซื้อขาย 1.05 แสนล้านบาท
8 มิ.ย. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,438.66 จุด บวก 2.96 จุด หรือ 0.21% มูลค่าการซื้อขาย 1.05 แสนล้านบาท 
10 หุ้นดันดัชนีวันนี้

ด้าน นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยวันนี้เคลื่อนไหวค่อนข้างผันผวน หลังจากช่วงเช้าดัชนีปรับขึ้นไปกว่า 19 จุด แต่จากการที่ดัชนีขึ้นมามากแล้ว และ Valuation แพง ทำให้เผชิญแรงขายทำกำไรระหว่างทาง ส่งผลให้ดัชนีเคลื่อนไหวสลับทั้งบวกและลบตลอดการซื้อขายช่วงบ่าย บ่งชี้ถึงว่านักลงทุนยังให้ความระมัดระวังการลงทุน แม้ Sentiment โดยรวมยังเป็นบวกหลังจากหลายประเทศทยอยคลายล็อกมาตรการคุมเข้มสกัดการแพร่ระบาดของเชื้อไวรัสโควิด-19 โดยผลดังกล่าวทำให้ตัวเลขเศรษฐกิจของประเทศหลักมีทิศทางที่ดีขึ้น
นอกจากนี้ การที่กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส บรรลุข้อตกลงขยายเวลาปรับลดกำลังการผลิตน้ำมัน 9.7 ล้านบาร์เรล/วัน ออกไปจนถึงเดือน ก.ค.นั้น ช่วยผลักดันให้หุ้นในกลุ่มพลังงานปรับตัวขึ้น อย่างไรก็ตาม ตลาดยังจับตาเงินทุนไหลเข้าว่าจะมีต่อเนื่องหรือไม่ หลังจากซื้อสุทธิต่อเนื่องตลอดสัปดาห์ที่แล้ว แต่เริ่มเห็นการซื้อน้อยลงเมื่อวันศุกร์ที่ผ่านมา เพราะเมื่อพิจารณาภาพรวมตั้งแต่ต้นปีนี้นักลงทุนต่างชาติยังอยู่ในทิศทางขายมากกว่าซื้อ และเงินทุนไหลเข้ารอบนี้เข้ามาทั้งภูมิภาคไม่ใช่ไทยเพียงประเทศเดียว
สำหรับแนวโน้มการซื้อขายวันพรุ่งนี้ (9 มิ.ย.) คาดว่าการเคลื่อนไหวของตลาดน่าจะแผ่วตัวลง โดยยังต้องรอลุ้นว่าเงินทุนไหลเข้าจะมีต่อเนื่องอีกหรือไม่ ส่วนการที่รัฐบาลอาจจะมีการพิจารณาแพ็คเกจกระตุ้นการท่องเที่ยวในการประชุมคณะรัฐมนตรี (ครม.) วันพรุ่งนี้อาจไม่ได้ช่วยตลาดมากนัก หลังจากที่นักลงทุนส่วนใหญ่รับรู้การทยอยคลายล็อกดาวน์มาบ้างแล้วก็อาจจะทำให้ Upside ของตลาดมีไม่มากนัก
อย่างไรก็ตาม มองว่าดัชนียังมีโอกาสขึ้นไปทดสอบบริเวณ 1,450-1,460 จุด และให้แนวรับอยู่ที่ 1,420 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM     มูลค่าการซื้อขาย  7,679.91 ล้านบาท  ปิดที่   26.00 บาท เพิ่มขึ้น  1.20 บาท
MINT    มูลค่าการซื้อขาย  5,276.24 ล้านบาท  ปิดที่   23.10 บาท เพิ่มขึ้น  1.00 บาท
PTT     มูลค่าการซื้อขาย  4,941.80 ล้านบาท  ปิดที่   40.75 บาท เพิ่มขึ้น  1.25 บาท
PTTEP   มูลค่าการซื้อขาย  4,330.91 ล้านบาท  ปิดที่  101.50 บาท เพิ่มขึ้น  2.75 บาท
TOP     มูลค่าการซื้อขาย  2,944.12 ล้านบาท  ปิดที่   49.00 บาท ลดลง   1.50 บาท
 
ตลาดหุ้นเอเชีย
